AIŠKINAMASIS RAŠTAS

Dėl patalpų, esančių Molėtų r. sav., Giedraičių mstl., Vilniaus g. 26, išnuomojimo viešo

konkurso būdu

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracijos Giedraičių seniūnija persikėlė į kitas patalpas, todėl dalis patalpų, esančių Molėtų r. sav., Giedraičių mstl., Vilniaus g. 26, liko nenaudojamos.Šiame pastate dalį patalpų nuomojasi dvi įstaigos – Lietuvos paštas ir TEO. Siekiant, kad patalpos būtų tikslingai naudojamos ir prižiūrimos, siūloma likusias laisvas patalpas išnuomoti 10 metų.

Pradinė 1 kv. m pradinė nuomos kaina – 0,16 Eur.

Parengto sprendimo projekto tikslas – išnuomoti viešojo konkurso būdu 10 metų laikotarpiui 248,41 kv. m patalpas administraciniame pastate, esančiame Molėtų r. sav., Giedraičių mstl., Vilniaus g. 26, verstis prekybos ir paslaugų teikimo veikla. Pradinė 1 kv. m nuomos kaina – 0,16 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomos, bet įstaigos veiklai nenaudojamos patalpos bus išnuomotos ir jose bus vykdoma veikla. Patalpų eksploatavimo ir komunalines išlaidas apmokės patalpų nuomininkas.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.